བསང་གསོལ་རྗེས་ང་ཚོ་ས་ཆ་འདི་དང་ཁ་བྲལ་བ་ཡིན།ཞོད་ཀྱི་གཏེར་ཁའི་གྲོང་བརྡལ་ནང་འཁྱམས་ཏེ་སྤྲིན་པའི་གྲོང་ཁྱེར་གྱི་ཆང་ཁང་འཚོལ་བ་དང༌།དུས་རབས་ཕྱེད་ཀའི་སྔོན་ཨ་རིའི་གསང་པའི་ལས་ཁུངས་ཀྱི་སློབ་སྟོན་པ་ཚོས་བོད་མི་སྦྱོང་བརྡར་པ་ཚོ་ཉལ་བའི་རྗེས་རླངས་འཁོར་བཏང་སྟེ་འདིར་ཆང་འཐུང་གར་ཕེབས་པ་རེད།ང་ཚོས་སྤྲིན་པའི་གྲོང་ཁྱེར་གྱི་ཆང་ཁང་མ་རྙེད་ཀྱང་མཐའ་མར་ཁོན་སའེ་ཞེས་པའི་ཆང་ཁང་ནང་ཕྱིན་ཏེ་ཚོགས་ཞུགས་བོད་མི་དང་ཨ་རི་བ་ཉེར་ལྔ་ཙམ་མདུན་ཅོག་གཅིག་གི་མཐའ་བསྐོར་འཛོམས་ནས་ཤ་དང་ཝུ་ཆང༌།ཨ་རག་སོགས་ལ་རོལ་བཞིན་མཚན་ཕྱི་བོར་གླེང་མོལ་བྱས་པ་ཡིན།